open-index/open-wikipedia-markdown huggingface dataset:
Florida Agricultural and Mechanical University

**Florida Agricultural and Mechanical University** er et delstatseid universitet i Tallahassee i delstaten Florida, USA. Det ble grunnlagt i 1887 som høyere lærested for svarte, og er et av de såkalte Historiske svarte læresteder i USA. Det er idag et av de mest populære utdanningssteder for utdanningssøkende afro-amerikanere.

I 2006 var det i alt 13&nbsp;064 studenter og 621 vitenskapelig ansatte ved *FAMU*, og skolepengene dette året var på US$ 3&nbsp;274 for studenter hjemmehørende i Florida.

Det er tretten skoler ved *FAMU*, hvorav noen av de mest berømte og akademisk attraktive er:
* School of Business & Industry (SBI)
* College of Pharmacy 
* The School of Architecture
* FAMU College of Law (1949)

Fagkretsen har fokus på *liberal arts*fagene innen humaniora, språk, samfunnsfag og naturvitenskap, foruten business, jus, moderne teknologi- og miljøfag og ulik ingeniørutdanning. Studiene tilbys opp til doktorgradsnivå.

## Referanser


## Eksterne lenker
*
Mokka

**Mokka** (arabisk: المخا *al-Mukhā*)  er en havneby på rødehavskysten  til Jemen. Inntil det 1800-tallet var den hovedhavnen til Sana som er den politiske hovedstaden i Jemen. På 1800-tallet overtok byene Aden og Hodeida som havnebyer på Mokkas bekostning.

Det er sannsynlig at Mokka er identisk med antikkens havn *Muza*, kjent for sin røkelseshandel.

Mokka er berømt for at byen var hovedmarkedsplass for kaffe fra 1400-tallet til 1600-tallet, skjønt eksporten av kaffe startet lenge før, fra tiden da handelstrafikken fra røkelseveien ebbet ut. Ifølge den portugisiske jesuittpresten Jeronimo Lobo, som reiste langs Rødehavet i 1625, fikk byen sin sentrale betydning etter at området kom inn under tyrkernes herrevelde. Lobo forteller at tyrkerne krevde at alle skip på vei inn i Rødehavet måtte ta inn til Mokka for å betale toll på sine varer der.

Det skal ha vært en annen jesuitt, spanjolen Pedro Páez, som i 1595 var den første til å smake på og beskrive den kaffen som kunne kjøpes i Mokka. 

## Litteratur
* Hans Becker, Volker Höhfeld, Horst Kopp: *Kaffee aus Arabien. der Bedeutungswandel eines Weltwirtschaftsgutes und seine siedlungsgeographische Konsequenz an der Trockengrenze der Ökumene*, Wiesbaden (= Erdkundliches Wissen 46), 1979 
*C. G. Brouwer: *Al-MUKHA. Profile of a Yemeni Seaportas Sketched by Servants of the Dutch East India Company (VOC) 1614-1640.* D'Fluyte Rarob, Amsterdam 1997. ISBN 90-800267-6-X. Bokomtale: ''Yemen Reviews''
* Eric Macro: *The Topography of Mocha.* i: *Proceedings of the Seminar for Arabian Studies,* Vol. 10. (Proceedings of the Thirteenth Seminar for Arabian Studies held at the Middle East Centre, Cambridge on 25th – 27th July 1980) 1980, s. 55–66
* Nabil Osman: *Kleines Lexikon deutscher Wörter arabischer Herkunft*. Beck, München 2002, s. 91, ISBN 3406475841
* Nancy Um: *Spatial Negotiations in a Commercial City: The Red Sea Port of Mocha, Yemen, during the First Half of the Eighteenth Century.* In: Journal of the Society of Architectural Historians'', Vol. 62, No. 2, Juni 2003, s. 178–193

## Eksterne lenker
*
Wenche Krossøy

**Wenche Krossøy** (1943–2010) var en norsk forfatter. Hun var store deler av livet bosatt i Salhus, og flyttet til Danmarksplass i Bergen rundt 2004. Krossøy har skrevet både for voksne og barn. 

Wenche Krossøy vokste opp på Andørja i Troms. Familien drev med jordbruk og hadde hest, sauer og kyr, og faren dro også på Lofotfiske. Barndomsminnene fra Nord-Norge ble brukt i Wenche Krossøy sine første barnebøker. Hun var utdannet fra folkehøgskole, med del-artium, Nansenskolen og studier i mediekunnskap fra Volda distriktshøgskole. Hun arbeidet på kontor, og hadde kunstnerstipend.

Wenche Krossøy debuterte i 1974 med *Mens pappa er på Lofoten*, og har gitt ut 11 barne- og ungdomsbøker. Hun fikk Kirke- og undervisningsdepartementets pris for *Magdalena* (1977). Hennes første bøker skildrer utkantmiljø i Nord-Norge med understreking av de positive verdiene i bygdemiljøet. 

Wenche Krossøy skrev også dikt og noveller for voksne. Novellen «Tørst»  kom ut i 1977 og har vært brukt i lærebøker i videregående skoler. Novellen handler om en sliten vaskekone som tar antidepressive medikamenter for å døyve smerten hun kjenner ved å føle seg underlegen og ensom. 

*Magdalena* ble i 1980 oppført som norsk bidrag til IBBY Honour List 1980.

## Bibliografi
* *Mens pappa er på Lofoten* 1974
* *Oluf og Ror-Lovisa* 1975
* *Magdalena* 1977
* *Er det sant* 1980
* *Loliletta* 1981
* *Den sovende fuglen* 1983
* *Blåhuset* 1985
* *Gullnøkkelen* 1987
* *Den kvite steinen* 1989
* *Angelus* 1993
* *Historia om ein engel* – sammen med kunstneren Lise Levy, 1996
* *Evighetslyset* 1997

## Litteratur
* Birkeland, Risa, Vold. *Norsk barnelitteraturhistorie*. 2. utg. Samlaget, 2005 ISBN 82-521-5933-8
Mont Cenis

**Mont Cenis** (italiensk: *Moncenisio*) er et fjell og en fjellovergang i Savoie i Frankrike, som danner grensen mellom De cottiske og De grajiske Alpene. Fjellet har en høyde på 2&nbsp;081 meter over havet. 

Napoleon bygde en vei over fjellet mellom 1803 og 1810, og en jernbane ble åpnet ved siden av veien i 1868. Jernbanelinjen ble ødelagt i 1871 da Mont Cenis-tunnelen åpnet. 

Ved fjellene ligger Mont Cenis-demningen som skaper reservoaret Lac du Mont Cenis.

## Eksterne lenker
*
Moncenisio

:*For den fjell og en fjellovergang, se [[Mont Cenis]]*

**Moncenisio** er en kommune i storbyområdet Torino i regionen Piemonte i det nordlige Italia. Byen har  innbyggere (2023). Moncenisio grenser til kommunene Novalesa, Venaus, Lanslebourg-Mont-Cenis, Val-Cenis.

## Referanser


## Eksterne lenker
*
Tony Knowles (snookerspiller)

**Anthony Knowles** (kjent som **Tony Knowles**, født 1955) er en profesjonell, engelsk snookerspiller.

Knowles startet å spille snooker i en alder av ni år i en klubb som faren drev. Han ble juniormester i Storbritannia i 1973 og ble profesjonell i 1980. Knowles ble for alvor kjent da han i 1982 slo regjerende verdensmester, Steve Davis, 10&ndash;1 i første runde av verdensmesterskapet i snooker.

Hans første seier i en rankingturnering kom i Jameson International i 1982, ett år etter vant han Professional Players Tournament og kom til kvartfinalen i verdensmesterskapet. Som et resultat av dette klatret han til fjerdeplass på verdensrankingen for 1983/1984. Han holdt seg i topp seksten inntil 1989/1990, med en andreplass som beste ranking, kun slått av Steve Davis.

På 1990-tallet oppnådde ikke Knowles like gode resultater, men han spiller fremdeles profesjonelt.

## Referanser


## Eksterne lenker
*
Florida Atlantic University

**Florida Atlantic University** er et delstatseid universitet i Boca Raton i delstaten Florida, USA. Det ble grunnlagt i 1961 og har seks underlagte campuser, inkludert *Harbour Branch Oceanographic Institution*.

I 2006 var det i alt 25&nbsp;385 studenter og 1&nbsp;260 vitenskapelig ansatte ved *FAU*, og skolepengene dette året var på US$ 3&nbsp;730 for studenter hjemhørende i Florida. Lærer-tettheten er relativt lav i amerikansk målestokk. Studentene kom i 2007 fra 138 ulike land.

Skolene ved *FAU* er:
* Charles E. Schmidt College of Science 
* Christine E. Lynn College of Nursing
* College Of Architecture, Urban and Public Affairs 
* Barry Kaye College of Business
* College of Education
* College of Engineering and Computer Science
* Dorothy F. Schmidt College of Arts and Letters 
* Harriet L. Wilkes Honors College
* Charles E. Schmidt College of Biomedical Science

Studiene tilbys opp til doktorgradsnivå. Universitetet er forskningsbasert og tilbyr hovedsakelig høyere grads kurs.

## Referanser


## Eksterne lenker
*
Hydrofil

**Hydrofil** refererer til egenskapen noen molekyler har til å danne hydrogenbindinger med vann (H2O). Disse molekylene er vanligvis polare ettersom en elektrisk ladning behøves for å danne hydrogenbindinger. Hydrofile stoffer er som regel løselige i vann, og hydrofile regioner i større molekyl prøver å vende seg ut mot vannmolekylene. Denne egenskapen blir flittig utnyttet i naturen, og er med på å gi proteiner sin form og cellemembranen sin struktur.  

## Kilder
* *Life, the science of Biology eighth edition, volume: 1* (2006) ISBN 978-0-7167-7673-4
Dronning Sonjas skolepris

**Dronning Sonjas skolepris** er en norsk pris, som går til skoler som har utmerket seg ved å praktisere likeverd og inkludering på en fullverdig måte. Premien er  kroner og et trykk med tittelen, «Vekst», signert dronning Sonja. Dronningen besøker selv skolen for tildeling av prisen.

## Kriterier for prisen
Vinneren av Dronning Sonjas skolepris er en grunnskole eller videregående skole som oppfyller følgende kriterier:
* Skolen arbeider langsiktig, systematisk og kunnskapsbasert med elevenes læringsmiljø.
* Skolen praktiserer likeverd og inkludering på en slik måte at hver enkelt elev opplever å bli verdsatt i et miljø preget av medvirkning, trygghet og fellesskap.
* Skolen kjennetegnes ved positive relasjoner mellom elevene og de ansatte, og elevene imellom – og ved et godt samarbeid mellom skole og hjem.

Prisen administreres av Utdanningsdirektoratet og statsforvalteren nominerer en eller to kandidater fra sitt fylke.

## Juryen
Juryen har gjennom årene bestått av medlemmer fra 
* Utdanningsforbundet 
* Sametinget 
* Foreldreutvalget for grunnskolen 
* Elevorganisasjonen 
* KS
* Utdanningsdirektoratet

## Liste over prisvinnere
* 2006 – Aspervika skole i Sandnes, Rogaland
* 2007 – Apeltun skole i Bergen, Hordaland
* 2008 – Løkenåsen skole i Lørenskog, Akershus
* 2009 – Flåtestad skole i Oppegård, Akershus
* 2010 – Kaupanger skole i Sogndal, Sogn og Fjordane
* 2011 – Malakoff videregående skole i Moss, Østfold
* 2012 – Fagerlund skole i Ringsaker, Hedmark
* 2013 – Porsgrunn videregående skole i Porsgrunn, Telemark
* 2014 – Thor Heyerdahl videregående skole i Larvik, Vestfold
* 2015 – Gjøvik videregående skole på Gjøvik, Oppland
* 2016 – Ila skole i Trondheim, Sør-Trøndelag
* 2017 – Firda vidaregåande skule i Gloppen, Sogn og Fjordane
* 2018 – Apalløkka skole i Oslo
* 2019 – Stigeråsen skole i Skien, Telemark
* 2021 – Sandnessjøen videregående skole i Alstahaug, Nordland
* 2023 – Storhamar videregående skole på Hamar, Innlandet
* 2025 – Skaun ungdomsskole i Børsa, Skaun kommune i Trøndelag

## Referanser


## Eksterne lenker
* Dronning Sonjas skolepris, Utdanningsdirektoratet
* Dronning Sonjas skolepris, Kongehuset
Johnny Brudvik

**Johnny Brudvik** (født 7. august 1931 i Horten) er en norsk sanger og låtskriver. Han debuterte som plateartist på den nystartede Philips-etiketten i 1953.

Brudvik vikarierte for Per Asplin i The Monn Keys, da han pådro seg en nakkeskade. Han er far til sangeren Janne Brudvik og er bosatt i Drøbak.

## Referanser


## Eksterne lenker
*
Den som frykter ulven

***Den som frykter ulven*** er en norsk spillefilm fra 2004 basert på en roman av Karin Fossum.

## Handling
Raneren hadde lagt en minutiøs plan. Men han hadde ikke regnet med at det skulle være en annen kunde i banken. Denne kunden, som viste seg å være mentalt syk og etterlyst for mord, måtte raneren ta som gissel. Gisselet Errki var blitt anklaget for mordet på den gamle damen Haldis Horn, men var det nå så sikkert at det *var* Erkki som hadde begått ugjerningen?.

## Rolleliste

## Eksterne lenker
* 
* Filmweb – Den som frykter ulven
Sedvanerett

**Sedvanerett** er et juridisk begrep for rettsregler som har blitt dannet ved at et bestemt handlingsmønster, opptreden eller en oppfattelse av rettigheter og plikter har blitt fulgt over lang tid og blitt rettslig forpliktende for rettssubjektene.

For at en sedvane skal anses rettslig bindene kreves det normalt at den har blitt fulgt konsekvent i lang tid og at rettssubjektene på dette feltet har ansett den som bindende. Et annet sentralt moment er om andre rettskilder taler mot at sedvanen er gjeldende rett. Sedvanerett er særlig vanlig i land som har et dårlig utviklet rettssystem, men har fremdeles stor betydning også i bedre utviklede rettssystemer.

I norsk rett spiller fremdeles sedvanerett en stor rolle særlig innenfor kontraktsretten, forvaltningsretten og i statsretten, sistnevnte i form av konstitusjonell sedvanerett. I internasjonal rett er sedvanerett en faktor i internasjonal privatrett og i folkeretten (folkerettslig sedvanerett).

En form for sedvanerett er hevd, som reguleres av hevdsloven.
Nuovo PSI

**Ny PSI** eller **Nuovo Partito Socialista Italiano** (NPSI) er et lite italiensk politisk parti som anser seg for å være etterfølgeren til det gamle Partito Socialista Italiano som ble oppløst etter korrupsjonsskandalene i kjølvannet av Mani pulite-etterforskningen. 

Partiets medlemmer er i stor grad personer som hadde en nær tilknytning til Bettino Craxi, som de ofte anser som et offer for politisk forfølgelse. Partiets leder er Stefano Caldoro. 

## Historie
Partiet ble dannet i 2001 ved en sammenslåing av Gianni De Michelis Partito Socialista, Lega Socialista med Claudio Martelli og Bobo Craxi (sønn av Bettino), som hadde vært medlemmer av Socialisti Democratici Italiani siden 1998, samt tidligere medlemmer av Partito Socialista Democratico Italiano. 

### [[Parlamentsvalget i Italia 2001|Parlamentsvalget i 2001]]
Tross at partiet hevdet å være sosialdemokratisk, ble det raskt avgjort at partiet skulle slutte seg til sentrum-høyre-alliansen Casa delle Libertà, ledet av Silvio Berlusconi, som hadde hatt nære bånd med Bettino Craxi. 

Casa delle Libertà vant valget og Silvio Berlusconi dannet en ny regjering. Partiet fikk tre deputerte og en senator. 

### Splittelse mellom De Michelis og Craxi
Den 21.-23. oktober 2005 ble det holdt et landsmøte i Roma. Landsmøtet ble dominert av diskusjon om partiet skulle forlate Casa delle Libertà og slutte seg til l'Unione. 

Bobo Craxi ønsket at partiet umiddelbart skulle trekke seg fra Berlusconis regjering og slutte seg til l'Unione utfordet partiets leder Gianni De Michelis, som på sin side ba landsmøtet om å utsette avgjørelsen. 

Partiledelsen gikk av med seieren og fraksjonen rundt Bobo Craxi sluttet seg til l'Unione og organiserte seg i I Socialisti Italiani.

### [[Parlamentsvalget i Italia 2006|Parlamentsvalget i 2006]]
NPSI dannet nå en allianse med Democrazia Cristiana per le Autonomie. De to partiene, som begge gjør krav på kontinuitet fra den første republikk, dannet denne listen for å gjenopplive fortidens politiske kultur. Denne felleslisten fikk fire deputert ved parlamentsvalget i 2006. 

### Splittelse mellom Caldoro og De Michelis
I juni 2007 ble partiet igjen splittet, denne gangen mellom de som ønsket å delta i dannelsen av Partito Socialista sammen med  Enrico Bosellis  Socialisti Democratici Italiani, Bobo Craxis I Socialisti Italiani og Lanfranco Turcis Associazione per la Rosa nel Pugno på den ene siden, og på den andre de som ønsket å fortsette i alliansen Casa delle Libertà. Den første gruppen ble ledet av Gianni De Michelis, den andre av Stefano Caldoro. 

## Referanser


## Eksterne lenker
*
Henry Miller

**Henry Valentine Miller** (1891–1980) var en amerikansk forfatter og maler. 

Han er anerkjent for å bryte med de eksisterende litterære formene og fremme en ny slags «roman» som var en blanding av roman, selvbiografi, sosialkritikk, filosofisk refleksjon, surrealistisk fri assosiasjon og mystisisme.

Miller tilbrakte mange år i Paris, noe som gav ham inspirasjon til de selvbiografiske bøkene *Tropic of Cancer* (*[[Krepsens vendekrets]]*) (1934) og *Tropic of Capricorn* (*[[Steinbukkens vendekrets]]*) (*1938*). Bøkene ble ansett til å være svært frigjorte og pornografiske og ble derfor forbudt i en rekke land. *Tropic of Cancer* var forbudt i England frem til 1963, og *Tropic of Capricorn* kom ikke ut i USA før 1961.

## Bibliografi
* Årstall angir når bøkene første gang ble utgitt i Norge.
* 1965 – *Stille dager i Clichy*
* 1973 – *Stenbukkens vendekrets*
* 1974 – *Sexus*
* 1991 – *On the fringe : the dispossessed in America*
* 1991 – *Crazy cock*
* 1992 – *Opus pistorum*
* 1992 – *Krepsens vendekrets*
* 1994 – *Conversations with Henry Miller*

## Referanser


## Eksterne lenker
* 
* 
* 
*
Brucellose

**Brucellose** (*febris undulans* på latin) er en bakteriesykdom som skyldes bakterier i slekten Brucella. Denne sykdommen kan smitte mellom dyr og mennesker og er derfor en zoonose. Sykdommen er sjelden i Norge.

Sykdommen er også kjent som Maltafeber fordi den før i tiden var veldig vanlig på Malta.  

## Forekomst hos mennesker
Brucellose har aldri vært særlig utbredt i Norge. I perioden fra 1983 til 2005 ble 14 tilfeller registrert, kun to var ikke smittet i utlandet. På verdensbasis er sykdommen i hovedsak utbredt i utviklingsland, men den forekommer også i Europa.

## Forekomst hos dyr i Norge
Etter en kampanje som varte fra 1935 til 1953 ble storfebrucellose erklært utryddet i Norge. Dette ble bekreftet i en undersøkelse som varte fra 2000 til 2004. Det ble der utført utstrakt testing av storfe, uten at brucellose ble funnet. Hos sau, geit og gris i Norge har brucellose per 2007 ikke blitt påvist.

## Symptom
Symptomene er varierte, mennesker får oftest feber mens sterilitet og abort er mer vanlig hos dyr.

## Årsak
Forårsakes av bakterier i slekten Brucella Aktuelle arter er:
* B. abortus hos storfe
* B. melitensis hos sau og geit
* B. suis hos gris

Bakterien skilles blant annet ut via melk, derfor er melkeprodukter av upasteurisert melk den vanligste smitteveien

## Behandling

Antibiotika som tetracyclin, rifampicin og aminoglykosidene streptomycin og gentamicin er effektive mot Brucella. Bakterien formerer seg langsomt inne i vertens celler, noe som gjør at flere antibiotika over et tidsrom på flere uker er nødvendig.

Standard behandling for voksne mennesker er en daglig intramuskulær injeksjon av streptomycin 1 g i 14 dager og doxycyklin 100 mg peroralt to ganger daglig i 45 dager. En behandling der streptomycin erstattes med gentamicin er et akseptabelt andrevalg.
En annen behandling som har fordelen med å kunne gis utelukkende som tablettbehandling, er doxycyklin og rifampicin to ganger daglig i seks uker. En trippelcocktail av doxycycline, rifampin og trimetoprim-sulfa har blitt brukt med hell mot varianten neurobrucellose.
Midlene trimetoprim-sulfa og rifampicin har vist seg som trygge i behandling av gravide med brucellose.

## Forebygging
Hygieniske tiltak eller pasteurisering i melk- og melkeprodukt-produksjon er et viktig tiltak.

## Kilder
* Veterinærinstituttet, Zoonoserapporten 2006, ISSN 1502-5713 https://web.archive.org/web/20071202050711/http://www.vetinst.no/nor/content/download/410/3372/file/Zoonoserapport_2006_no.pdf

## Referanser
Antti Niemi

**Antti Mikko Niemi** (født 1972) er en finsk tidligere fotballspiller.

## Klubbkarriere
Niemi startet karrieren sin i HJK Helsinki i 1991. Han har også vært i FC København, , Rangers FC, Charlton Athletic, Southampton FC, Fulham FC og .

## Landslagskarriere
Niemi debuterte på landslaget i 1994 og la opp på landslaget i 2004.

## Meritter
* FA Cup finale med Southampton FC i 2003

## Referanser


## Eksterne lenker
*
Claudio Chiappucci

**Claudio Chiappucci** (født 28. februar 1963 i Uboldo, Italia) er en tidligere profesjonell syklist fra Italia. Han var tre ganger på podiet sammenlagt i Tour de France – andreplass i 1990, tredjeplass i 1991 og andreplass i 1992. Han har vunnet klatretrøya to ganger både i Tour de France og Giro d'Italia. I Giro d'Italia har han også tatt poengtrøya.
Chiappucci ble utestengt fra Giro d'Italia i 1997 etter for høye blodverdier http://www.aftenposten.no/nyheter/sport/tourdefrance/article1902957.ece

## Eksterne lenker
*
Todo Cambió

**Todo Cambió** er den meksikanske gruppa Camilas tredje single. Sangen er fra albumet med samme navn og i 2007 ble det også laget en musikkvideo til sangen.

Sangen lå hele ti uker på førsteplass på den meksikanske hitlista og er dermed gruppas til nå mest suksessrike sang.

## Listeplasseringer

## Referanser
Birgitte Einarsen

**Birgitte Einarsen** (født 1975) er en norsk musikalartist og sanger. 

Etter å ha gått på Romerike Folkehøgskole begynte hun på Ballettakademin i Göteborg.

Som musikalartist har hun blant annet opptrådt i showene *My First, My Last, My Everything* og *Fame* på Sentrum Scene i Oslo, *[[Little Shop of Horrors (musikal)|Little Shop of Horrors]]* på Chat Noir og en norgesturné med *[[Grease (musikal)|Grease]]*.

Hun deltok i den norske finalen i Melodi Grand Prix i 2003 med låten *Good Evening, Europe!*, som kom på 3.-plass i superfinalen. I 2006 deltok hun i den norske finalen i Melodi Grand Prix med låten *Saturday*.

I 2012 deltok hun i vokalistkonkurransen *[[The Voice – Norges beste stemme|The Voice]]* på TV2.

## Referanser


## Eksterne lenker
* Lytt til ''Saturday''
Geniale griser

**Geniale Griser** er et norskspråklig punk-skranglerock-band med medlemmer fra Oslo og omegn.

Geniale Griser ble dannet i 1995 og debuterte på Bærum Rockfestival samme år. På dette tidspunktet hadde bandet syv medlemmer. Bandet bestemte seg i 2002 for å satse hardere og endte opp med fem faste medlemmer, med Ilker Dursun som vokalist. I denne perioden var det generelt sterkt fokus på norsk rock og spesielt norskspråklig rock, og bandet fikk økt oppmerksomhet takket være denne bølgen. Gjennom de neste tre årene spilte de mange konserter i Oslo og rundt på Østlandet, samt ga ut debutalbumet *Til ungdommen* i 2004. Albumet ble spilt inn i Amper Tone studio; det var produsert av Kim Morten Mohn, med Johnny Skalleberg som lydtekniker

I 2005 sluttet vokalist Ilker og ble erstattet med Halvard Djupvik. Bandet spilte inn en coverlåt av Jokke & Valentinernes «Eller var det en drøm» til hyllestalbumet for Joachim Nilsen, *[[Det beste til meg og mine venner]]*. Låta «Fredag» fra *Til Ungdommen* kom med på den svenske punk-samlealbumet *Äggröran 7*. Halvard Djupvik sluttet i 2006, og i 2007 fikk bandet ny kvinnelig vokalist ved navn Sunniva Lind Høverstad.

## Medlemmer
*Marius Eymundsson – bass
*Kim Morten Mohn – trommer
*Erik Heje Werenskiold – tangenter
*Sunniva Lind Høverstad – vokal

### Tidligere medlemmer
*Ilker Dursun – vokal
*Halvard Djupvik – vokal
*Erlend Bæver – gitar
*Sebastian Slaaten
*Vidar K. Akse

## Diskografi
*2004: *Til ungdommen* (album)

## Referanser


## Eksterne lenker
* Bandets offisielle nettsted (Arkivert)
Traian Cihărean

**Traian Ioachim Cihărean** (født 13. juli 1969) er en tidligere vektløfter fra Romania som i OL 1992 i Barcelona fikk bronsemedalje i 52-kilosklassen, samme resultat fikk han i VM i 1989. I 1991 vant han EM i Władysławowo, Polen. I tillegg til disse prestasjonene har han en rekke sølv- og bronsemedaljer fra ulike europamesterskap. 
Under OL i 2000 i Sydney testet han positivt på nandrolon.

## Referanser


## Eksterne lenker
*
Fatehpur Sikri

**Fatehpur Sikri**  (urdu فتحپور سیکری, hindi फतेहपूर सिकरी ) er en by med omkring 30&nbsp;000 innbyggere (1. januar 2004) i den indiske delstaten Uttar Pradesh. Byen ligger ca. 40 km fra Agra. Den var den politiske hovedstaden i det indiske Mogulriket under Akbar den store fra 1571 til 1585. De historiske bygningene fra den tiden står på UNESCOs liste over verdensarven. 

## Historie
Akbar bestemte seg i 1571 for å bygge byen på stedet hvor Shaikh Salim Chisti (1480–1572) hadde varslet fødselen av Akbars sønn, Jahnagir. 
Mogulen ledet selv arbeidet som varte til 1573. I 1585 forlot han Fatehpur Sikri og valgte Lahore som ny hovedstad mens han sloss mot stammene i Afghanistan. Byen fungerte som hovedstad igjen i 3 måneder i 1619. Jahangir søkte da tilflukt der fra pesten som herjet i Agra. 

## Den gamle hovedstaden

De kongelige bygningskompleksene og moskéen er bygget på en høyde. Rød sandsten er det dominerende byggematerialet. Den er hentet fra stenbrudd på stedet. Det er en 6 kilometer lang bymur som avgrenser byen på 3 av sidene. Bymuren har tårn og 7 byporter. Den største av byportene er Agraporten.

Bygningskomplekset er oppdelt i tre deler, en del er den offentlige delen av palasset, en del er for men og den siste delen er for kvinnene.

* **Diwan-i-Am** (den offentlige audienssalen) Den er omgitt av portikoer. Dette var stedet hvor Akbar holdt audiens om morgenen for vanlige mennesker og sammen med sine ministre avsa dommer. I andre mogulpalasser er dette vanligvis et stort rikt dekorert bygg, mens det her er en liten rektangulær paviljong. Paviljongen er hevet 2 m i forhold til gårdspassen rundt. 

* **Diwan-i-Khas** (den private audienssalen) Det har en søyle i sentrum med utskjæringer. Det er usikkert hva som var den egentlige funksjonen. Ifølge en teori var dette en audienssal og pilaren i sentrum var for tronen. Galleriene rundt tronen var i så fall til bruk for ministrene. 
* **Panch Mahal** er et femetasjes bygg. Navnet betyr da også femetasjes palass. Første etasje har 84 intrikat utskårne søyler.  Det er det mest synlige bygget i mennenes del av komplekset.

* **Miriams hus** også kjent som **Sonahra Makan** (det gyldne hus) fordi det har forgyllninger både utendørs og inne. Det var en av Akbars koner, Maryam-uz-Zamani eller *Bibi Miriam* som bodde her. Hun var datter av Rajah Bihari Mall og mor til Jahangir. 
* **Jama Masjid** er en av Indias største moskéer. Den kunne romme 10&nbsp;000. Høye murer omslutter en gårdsplass. Moskéen er 165 m * 133 m. 
* **Gravmonumentet til Shaikh Salim Chisti** befinner seg inne i gårdsrommet. Det er i seg selv et arkitektonisk mesterstykke og rikt dekorert. Monumentet er i hvit marmor og er omgitt av et basseng. Inngangspartiet er dekorert med slangelignende søyler. Monumentet toppes av en kuppel.
* **Buland Darwaza** er en 40 m høy inngangsport til Jama Masjid. Den stod ferdig i 1575 og er bygget for å feire erobringen av Gujarat i 1572.

## Eksterne lenker
* 
* UNESCOs side om Fatehpur Sikri (engelsk)
* Jacques-Edouard Berger Foundation: World Art Treasures - Fatehpur Sikri
* Fatehpur Sikri på archnet.org (engelsk)
Lene Conradi

**Lene Øistesø Winger Conradi**  (født 1970) er en norsk politiker (Høyre) som har vært ordfører i Asker kommune siden 2007. 

Hun er Askers første kvinnelige ordfører. Conradi er utdannet jurist og var før hun ble ordfører politisk rådgiver for Oslos ordfører Per Ditlev-Simonsen. Hun ble valgt inn i Asker kommunestyre i 1995 og var gruppeleder for Høyre i perioden 2003–2007. I mai 2014 ble hun valgt inn i Høyres arbeidsutvalg.

Conradi har som ordfører lagt  vekt på nye kommunikasjonsformer med innbyggerne i Asker. Hun har innført månedlige åpne møter med befolkningen *(Lene-timen)*, chat-basert kontakt med kommunen, og *Askerdialogen*.  

## Referanser


## Eksterne lenker
*
Fouad Chouki

**Fouad Chouki** (født 15. oktober 1978 i Strasbourg) er en fransk  1500 meter spesialist.

I 2002 fikk han fjerdeplass på 1500 meter under EM i München. I 2003 nådde han finalen under VM i Paris, men ble diskvalifisert etter å ha testet positivt på EPO, og utestengt i to år. Choukis påstand om at *stoffet ble injisert i kroppen hans av en ukjent person*, førte til at det franske friidrettsforbundet reduserte straffen med seks måneder, men denne avgjørelsen ble tilsidesatt av Den internasjonale voldgiftsretten for sport.

Han har en personlig rekord på 3:30.83&nbsp;minutter, oppnådd i august 2003 i Zürich.

## Referanser

## Eksterne lenker
*
Aksel Midtkandal

**Aksel O. Midtkandal** (født 31. august 1910 i Breim, død 2. mai 1940 i Valdres) var utdannet underoffiser og tenestegjorde som løytnant i 1940 ved Fjordane Infanteriregiment nr. 10. Under kampene ved Islandsmoen ledet han, som troppssjef, et forsøk på ildoverfall med mitraljøser fra overhøyde mot de tyske forlegningene sør for Islandsmoen, men støtte sammen med tyske styrker ovenfor *Bjørneskardet*.

Midtkandal ble hardt såret under kampene i Åbergsbygda i Valdres den 29. april 1940, og døde tre dager senere. Det er reist en minnestein for han på gravlunden ved Breim kirke, sammen med soldat Odd Støyva.

## Referanser


## Eksterne lenker
* nrk.no: Fylkesleksikon: Aksel Midtkandal
Fritt brukervalg

**Fritt brukervalg** innebærer at den enkelte brukeren selv bestemmer om kommunen eller en privat tilbyder skal gi hjemmehjelp. I Oslo er det også innført fritt brukervalg på hjemmesykepleie.

Kommunen bestemmer fortsatt hvem som har behov for praktisk hjelp i hjemmet og setter prislapp på tjenesten. De ulike private aktørene som er valgt ut får deretter betalt denne faste satsen av kommunen. Egenandelen for brukeren forblir den samme.

De private leverandørene tilbyr gjerne også tilleggstjenester som brukerne må betale selv. Pussing av sølvtøy, stryking av klær og vindusvask er eksempler på slike tjenester.

Fritt brukervalg av hjemmehjelpsleverandør er innført i flere kommuner, for eksempel Oslo, Bergen, Drammen, Tønsberg, Stavanger, Asker, Bærum og Stjørdal. Fritt brukervalg er også innført på hjemmesykepleie i Oslo og Bergen.

Fritt brukervalg er blant de fremste valgkampsakene til de borgerlige partiene i mange kommuner i Norge.
Jan Mærli

**Jan Arild Mærli** (født 8. september 1945) er en norsk lokalpolitiker (Ap) som var ordfører i Aurskog-Høland kommune i Akershus 2007-2015.    

Før han ble ordfører var han produktsjef i bedriften Cipax på Bjørkelangen, som produserer plastbeholdere.

## Referanser
Stud.Jur.

***Stud.Jur.*** er jussens studenttidsskrift med Juristforeningen, den eldste foreningen for studenter ved Det juridiske fakultet, som ansvarlig utgiver. 

Det tradisjonsrike studentorgan utkom første gang i 1936 og har i dag syv utgivelser årlig.

Stud.Jur. har et opplag på 6000 og sendes ut til alle studenter og ansatte ved Det juridiske fakultet i Oslo i regi av fakultetet selv. I tillegg sendes det til landets domstoler, departementer og en rekke advokatfirmaer. 

## Historie
Tidsskriftet har vært utgitt siden 1936, med unntak av perioden fra høsten 1942 til våren 1945.

Flere fremtredende jurister har vært en del av redaksjonen løpet av sin studietid. Blant tidligere redaktører finnes også flere høyesterettsdommere og anerkjente advokater. 

Stud.Jur. vant i 2004 prisen Årets studentpublikasjon ved Universitetet i Oslo og i 2017 ble Stud.Jur. nominert til Årets studentforening. 

## Om Stud.Jur.
Navnet *Stud.Jur.* kommer av forkortelsen for *[[Stud. jur.|studiosus juris]]* (hankjønn) eller *studiosa juris* (hunkjønn) – en som studerer rettsvitenskap. 

Til ledelse av redaksjonen i Stud.Jur., velges tre redaktører av Juristforeningens generalforsamling hvert semester. Den øvrige redaksjonen består av jusstudenter som skriver både faglige, aktuelle, juridiske og mer frirettslige artikler, og fungerer med dette som jusstudentenes eget talerør og debattforum. Stud.Jur.s formål er å holde studentene informert om hva som skjer på fakultetet både faglig og sosialt, samtidig som blikket rettes utover, særlig mot den juridiske sfære. I tillegg trykkes stoff fra eksterne bidragsytere, blant andre rettshjelpstiltak, undergrupper av Juristforeningen, andre studentforeninger ved fakultetet og studenter utenfor redaksjonen.

I motsetning til innholdet i flere andre liknende publikasjoner, er en markant overvekt av bladets artikler produsert av studenter – ikke av advokatfirmaer med sponsortilknytning.

Et tilsvarende blad med samme navn utgis av Juridisk Diskussionsklub ved Københavns Universitet.

## Mønsterbesvarelse
I hver utgave av Stud.Jur. publiseres det en mønsterbesvarelse fra en av studiets avdelinger. Dette er en eksamensbesvarelse som har fått høyeste karakter A. Mønsterbesvarelsene står høyt i kurs studentmassen og er en av mange viktige og relevante funksjoner studentmagasinet har ovenfor studentene.

I tillegg til dette tilbyr Stud.Jur. sine tidligere trykte mønsterbesvarelser samlet i egne publikasjoner.

## Målgruppe
Alle studenter og ansatte ved Det juridiske fakultet i Oslo mottar studenttidsskriftet vederlagsfritt i posten, i regi av fakultetet.

I tillegg sendes det til landets domstoler, departementer og en rekke advokatfirmaer, samt andre betalende abonnementer. 

## Se også
* Studentaviser ved Universitetet i Oslo

## Eksterne lenker
* 
* Rettsvitenskap (jus) (master - 5 år) Om masterprogrammet i rettsvitenskap på nettsiden til Universitetet i Oslo
Si vis pacem, para bellum

***Si vis pacem, para bellum*** er et latinsk uttrykk som betyr «Hvis du ønsker fred, vær da rustet til krig».

Uttrykkets opphav er ikke kjent, men det kan i alle fall sies å være en etter sin mening likt med et utsagn funnet i Bok 3 av den latinske forfatter Publius Flavius Vegetius Renatus' traktat *[[De Re Militari]]* (300- eller 400-tallet), Tanken er også belagt tidligere, som hos den greske filosofen Platons *Nomoi* (*Lover*).

## Referanser
Miniatyr

**Miniatyr** (via fransk, fra middelalderlatin: *miniatura*) var opprinnelig navn på miniatyrmaleri i gamle håndskrifter og illuminerte manuskripter, men brukes i dag om en del små ting som i alt og ett er likt med det samme i vanligere format; eksempelvis miniatyrhund og miniatyrflaske. Det er nå vel så vanlig å bruke kortformen *mini* om små størrelser. (Rekkefølgen mini – midi – maxi er velkjent i moteverdenen).

## Etymologi
Innholdet av ordet miniatyr er blitt sammenblandet med minimum, som er avledet fra latinske *minūtius*, «liten», som er avledet av verbet *minuere*, «mindre», som i seg selv var basert på elementet *min-*, «liten». *Minūtius* kom etter hvert til å bli brukt for en tidsenhet og er således opphavet til ordet minutt.

Miniatyr, «litenhet», er en ren sekundær semantisk utvikling, inspirert av en tilfeldig likhet med elementet *min-*. Miniatyr kommer isteden fra latinske «rødt bly» som ble benyttet i antikken og middelalderen for å framstille en form for rødfarge i blekk som ble benyttet til å dekorere manuskripter. Middelalderlatinske verbet *miniāre* fikk betydningen «illuminere et manuskript». På italiensk ble det overtatt som *miniare* som ga *miniatura*, «maling, illustrere». Det refererer i særskilt til de små maleriene i manuskripter, *se [[Miniatyrmaleri]]*.

## Referanser
Richard Scarry

**Richard Scarry** (født 5. juni 1919 i Boston, død 30. april 1994) var en amerikansk forfatter og illustratør. Han utga over 60 bildebøker og barnebøker. 

Scarry er særlig kjent for sine bildebøker om dyr som oppfører seg og er kledt som mennesker, blant annet som familiene Katt og Gris i småbyen *Busytown* (*[[Travelby]]*). Ikke sjelden er det myldrebøker, og også enkelte illustrerte ordbøker, med tydelige detaljer og mye å se på. Miljøet i Travelby-bøkene er en småby med svært spesialisert og differensiert arbeidsliv. Man kan tenke seg en småby i USA eller mellom-Europa i perioden 1930–1960. Scarry flyttet fra USA til Gstaad i Sveits i 1972.

Bøkene har kommet i store opplag på mange språk, også norsk, og vært svært populære. Scarrys internasjonale mainstreamstil har likevel tidvis blitt kritisert for å være for idylliserende, upersonlig og uinteressant. 

Sønnen Richard Scarry Jr. har i noen grad fortsatt produksjonen av bøker og tegninger i farens stil. På 1990-tallet lagde CINAR Animation *The Busy World of Richard Scarry*, en tegnefilmserie beregnet for TV som bygger på Scarrys mange figurer.
## Referanser


## Eksterne lenker
*
Vysjnij Volotsjok

**Vysjnij Volotsjok** (russisk: Вы́шний Волочёк) er en by i Tver oblast i Russland.  
Byen ligger rundt 120&nbsp;km nordvest for Tver.

## Historie
Bosetningen har vært kjent siden 1471. Vysjnij Volotsjok ligger i Valdajhøydene, mellom elvene Tvertsa og Tsna, på vannskillet mellom Volgas og Østersjøens nedslagsfelt. Herav kommer byens navn, som oversatt fra russisk betyr «Det øvre stedet hvor båter dras mellom elver». I 1703-1722 fikk Peter den store bygd en kanal som knyttet disse to elvene sammen (se Mariinskkanal-systemet). Senere ble Vysjnij Volotsjok et betydelig sentrum for tekstilproduksjon.

## Demografi
Befolkningsutvikling:
:

## Næringsliv
Byen har i dag et mangfoldig næringsliv, som omfatter tekstilindustri, trevarer, papirindustri og næringsmiddelindustri, i tillegg til enkelte utdanningsinstitusjoner.

Både hovedveien og jernbanen mellom Moskva og Sankt Petersburg går gjennom byen.

## Referanser


## Eksterne lenker
*
Fyrstedømmet Mirandola

**Fyrstedømmet Mirandola** eller også **Hertugdømmet Mirandola** utgjorde et område i dagens Emilia-Romagna (region i Italia), med byen Mirandola som senter. 

## Historie
Alessandro Pico ble den første hertugen i 1619, byen hadde imidlertid vært i Pico-familiens eie i århundrer. Den mest kjente representanten for familien er humanisten Giovanni Pico della Mirandola.

Byen ble beleiret i 1510 og i 1551. I 1711 ble Mirandola en del av hertugdømmet Modena, og byens borg ble ødelagt i 1714. Etter dette mistet byen sin strategiske betydning.

I dag ligger byen Mirandola (lokal dialekt: *La Miràndla*) om lag 31 kilometer nord for byen Modena. I 2007 hadde byen et innbyggertall på 23&nbsp;512.

## Herskere

Mirandola ble regjert av Pico-familien (Pico della Mirandola) fra 1300-tallet frem til innlemmelsen i hertugdømmet Modena.

## Referanser


## Litteratur
* Rölker, Roland; *Die Grafen von Mirandola vor dem Reichskammergericht. Prozeßverlauf und Dokumentation eines Familienstreits um die Grafschaft Concordia im Übergang vom 15. zum 16. Jh.;* i: *Bene vivere in communitate;* Münster 1997, ISBN 3-89325-470-6 
* Wilhelm Bahnson: Stamm- und Regententafeln zur politischen Geschichte, Zweiter Band (1912) Tafel 64

## Eksterne lenker
* Comune di Mirandola 
* Pico-familiens genealogi (1. del) – hos *genealogy.euweb.cz*
* Pico-familiens genealogi (2. del) – hos *genealogy.euweb.cz*
Häverö landskommun

**Häverö landskommun** var en kommune (sokn) i Uppland, som fra gammelt av inngikk i Väddö och Häverö skeppslag. Ved kommunereformen i 1952 ble Edebo kommune, Singö kommune og Ununge kommune slått sammen med Häverö till *Häverö landskommun*. Fra 1971 inngår Häverö i Norrtälje kommune.

## Se også
* Häverö-Singö församling
* Häverö socken
* Väddö och Häverö skeppslag
FK Akhmat Groznyj

**FK Akhmat Groznyj** (russisk: Республиканский футбольный клуб Ахмат Грозный) er et russisk fotballag fra Groznyj som spiller i Russisk Premier League.

Klubben ble stiftet i 1946, som *Dynamo*, men skiftet i 1948 navn til *Neftjanik* og i 1958 til *Terek*. På 1990-tallet var laget lagt død i noen år på grunn av krigen i Tsjetsjenia. Fra 1990-tallet til og med 2007 hadde klubben derfor base i nabobyen Pjatigorsk, Stavropol kraj. Terek debuterte i den øverste ligaen i 2005 etter at de vant 1. divisjon i 2004, men rykket ned etter en sesong. I 2007 rykket de opp igjen etter å ha endt på andreplass. Terek har vunnet den russiske cupen en gang, i 2004, og kvalifiserte seg dermed til UEFA-cupen. De vant første runden, men i andre runden røk de ut mot Basel.

Før sesongstart sesongen 2008 gikk Russlands fotballforbund inn og garanterte for at klubben skulle få spille sine hjemmekamper i Groznyj. I 2011 ble Ruud Gullit klubbens trener, men etter noen dårlige resultater fikk han sparken og ble erstattet av Stanislav Tsjertsjesov. Terek spilte fra 2007 til 2011 sine hjemmekamper på Imeni Bilimkhanova, med en kapasitet på 10 000 tilskuere. Etter 2011-sesongen flytter klubben til et nytt stadion, Ahmad Arena, med en tilskuerkapasitet på 30&nbsp;000.

Den 7. juni 2017 skiftet klubben navn fra FK Terek Groznyj til FK Akhmad Groznyj. Klubben er oppkalt etter Tsjetsjenias første president Akhmad Kadyrov.

## Meritter
***[[Russisk 1.Divisjon]]:** (1) 2004
***[[Russisk Cup]]:** (1) 2003/2004
***[[Russisk Super Cup]]:** Finalist 2005

## Spillerstall
Oppdatert 13. mai 2022.

### Utlånte spillere

## Referanser


## Eksterne lenker
* Klubbens offisielle nettsider
Dipolantenne

**Dipolantennen** ble utviklet av Heinrich Rudolf Hertz ca. i 1886. Dette er en normalt sentermatet antenne for sending og mottak av elektromagnetisk energi i radiofrekvens-spekteret. Det er en meget enkel, men ganske effektiv konstruksjon. Vanligvis konstrueres en dipolantenne med to like lange ledere som mates av en koaksialkabel på midten slik at lengden av de to kabellengdene tilsvarer i alt omtrent en halv bølgelengde av det signalet som skal overføres. En dipolantenne som mates med en ubalansert matekabel (en koaksialkabel) bør ha en balun i matepunktet for å forhindre at common-mode-strømmer oppstår langs matekabelen.

## Strålingsdiagram

### Halvbølge-dipol
En halvbølge-dipol har en strålingsmotstand og mateimpedans på ca. 73 ohm som gjør den tilnærmet perfekt for den karakteristiske impedansen i normale matekabler . 

### Veldig kort dipol
En dipolantenne som er veldig kort i forhold til bølgelengden vil ha en veldig liten strålingsmotstand som gjør den lite effektiv. Imidlertid er det interessant å være klar over strålingsdiagrammet. Det har noe mindre direktivitet enn en halvbølgedipol, men omtrent samme form på strålingsdiagrammet med en lobe i hver retning.

### Helbølgedipol
En helbølgedipol har i teorien ekstremt høy mateimpedans. Samtidig endrer den reaktive delen av impedansen seg drastisk rundt denne helbølgefrekvensen, og det lar seg dermed ikke gjøre å tilpasse en slik antenne enkelt til matekabelen. Derfor bør den ikke brukes i praksis. Den har teoretisk sett mer direktivitet enn en halvbølge-dipol, men lignende form på strålingsdiagrammet.

### Tre-halvbølge-dipol

En dipol på 3 halve bølgelengder har en strålingsmotstand og mateimpedans som ligner svært på halvbølgedipolen. Det gjør at den enkelt kan tilpasses matekabelen. Strålingsdiagrammet har derimot flere lober (se bilde). De dominerende lobene peker ca 45 grader mot sidene sammenlignet med halvbølgedipolen.

## Foldet dipol

Dersom endene på en dipolantenne kobles sammen ved hjelp av en elektrisk leder som går parallelt med de opprinnelige lederne, får man en såkalt foldet dipol. Denne vil ha svært like egenskaper som en vanlig dipol, men strukturen fører til en impedanskonvertering på 4. Det vil si at en foldet halvbølgedipol vil ha en mateimpedans på ca. 73 \cdot 4 = 292 \Omega. Strålingsmotstanden er fremdeles 73 ohm. Strålingsmotstanden er lik realverdien av mateimpedansen for en vanlig dipol, men ikke for en foldet dipol. 

## Referanser


## Se også

* Mateimpedans
* Yagi-antenne
Minigolf

**Minigolf**, eller **banegolf**, er en sport som utøves ved hjelp av en minigolfkølle og en ball på en ferdiglaget bane der hindringene er faste og tildels vanskelige å passere samtidig som ballen skal i hullet. Hensikten med spillet er å slå ballen fra utslagsstedet til hullet i banen på færrest mulig slag.

I konkurranser spilles det med ulike baller utfra hvilke hinder man spiller mot. Ballene velges utfra hardhet, vekt og sprett. Ballenes diameter skal være mellom 37 mm og 43 mm.

Det spilles normalt på filt, Europabaner eller betongbaner. En minigolfbane kan bestå av fra 9 til 18 småbaner som er lagt ut enten på flatt underlag, eller i småkupert terreng. Banene skal være minst 90 cm brede og minst 6,25 m lange.

## Regler
Ballen legges på ett avmerket utslagssted og slås med køllen mot hullet. Det maksimale antall slag på en bane er 7. Dersom ballen hopper ut av banen legges den tilbake i banen der den gikk ut. Det tilkommer ikke ekstraslag for baller som går ut. 

Hvis ballen spilles i hullet på ett slag kalles det *Speak,* (uttales "spik") og ikke "*hole in one*", som i vanlig golf.  

Banene har en rødfarget grenselinje som ballen må krysse for at man skal slippe å legge ballen tilbake på utslagsstedet. Når ballen er slått forbi den grenselinjen kan ballen slås videre mot hullet fra det stedet den stoppet. Dersom ballen bli liggende nær vantet kan den legges ut i spillbart område på banen. Det spillbare området er markert med svart stiplet linje.

Det er ikke tillatt å gå eller stå i selve banen.

## Idrett
Minigolf er både en fritidsaktivitet og en konkurranseidrett. Det avvikles både nasjonale og internasjonale mesterskap. I Norge organiseres minigolfspill av Norges Minigolfforbund.

## Kilder
*Norges Minigolfforbund
Seher

**Seher** kan referere til:

*Se og Hør, et norsk ukeblad som har nettadresse seher.no
*Sahar, et arabisk kvinnenavn som har tyrkisk form *Seher*
Tatarenes ørken

***Tatarenes ørken*** (orig. *Il deserto dei Tartari*), skrevet i 1940, var et av hovedverkene til den italienske forfatteren Dino Buzzati. Boken kom i norsk oversettelse ved Tommy Watz på Solum forlag i 2001. Hovedpersonen, den nyutdannede løytnanten Giovanni Drogo, blir i begynnelsen av boken sendt til et fort ved grensa, Bastiani-fortet. Livet ved fortet er temmelig begivenhetsløst, men likevel kjenner han seg etter hvert merkelig knyttet til det, og får seg ikke til å reise derfra.  

I 1976 ble boken filmatisert av italieneren Valerio Zurlini under samme tittel. Blant andre Jacques Perrin og Max von Sydow spilte i filmen.

## Handling
Historien følger Drogo som venter hele livet på en stor krig, hvor hans eget liv og festningen han har blitt stasjonert ved endelig kan bevise sin egen verdi. Menneskets behov for å gi livet mening, og soldatens ønske om ære, er viktige temaer i romanen. Den veldig avsidesliggende utposten har bare utsikt over en øde ørken. Drogo bruker hele karrieren sin på å vente på at den barbariske horden som - ifølge ryktene - skal befinne seg på den andre siden av ørkenen.

Men flere år og tiår passerer uten at noe skjer, samtidig som Drogos tidligere venner i byen har fått barn, giftet seg og levd fulle liv. Men Drogo har aldri opplevd noe annet enn solidaritet med sine med-soldater i deres lange, tålmodige vakt. Når angrepet fra tartarene endelig kommer, blir Drogo syk og den nye lederen ved festningen avskjediger ham. Drogo, på vei hjem, dør kort tid senere ensom på et vertshus.
Mixtum compositum

**Mixtum compositum** er latin og betyr *blandet sammensetning*. Det betyr ofte det samme som «hummer og kanari», det vil si *likt og ulikt* uten at en nødvendigvis har vurdert om disse hører sammen.
Alizée

**Alizée Jacotey** (født 21. august 1984 i Ajaccio, Corsica, Frankrike) er en fransk sanger. Hun ble først oppdaget etter å ha vunnet førsteprisen i talentshowet Graines de star i 1999, av Mylène Farmer (Frankrikes svar på Madonna). I samarbeid med Mylène Farmer og Laurent Boutonnat ga Alizèe ut sine to første album som ble store hits i og utenfor Frankrike.

Alizée ankom musikkverdenen i 2000, med albumet *[[Gourmandises]]*, komponert av Laurent Boutonnat og skrevet av  Mylène Farmer. Albumet var en stor suksess i Frankrike, og etter albumet hadde sitt internasjonale utslipp i 2001, var Alizèe den mest selgende franske sangerinnen i 2001. Fra 2000 har hun gitt ut fire album.

I 2003 ga hun ut sitt andre album, *[[Mes Courants Électriques]]*. 
Alizée giftet seg med den franske artisten Jèrèmy Chatelain på slutten av 2003 i Las Vegas, USA. Sammen har de datteren, Annie-Lee (29. april 2005). Da hun giftet seg tok hun en pause fra syngingen, men kom med album nummer tre, *[[Psychèdèlices]]* i 2007. Her byttet hun image, låtskriver og team. Låtskriveren ble hennes ektemann. 
Album nummer fire, *[[Une enfant du siècle]]* ble utgitt i 2010. I mars 2013 kom albumet *[[5 (album)|5]]*.

## Referanser


## Eksterne lenker
* 
* 
* 
*
Hazel Clark

**Hazel Clark** (født 3. oktober 1977 i Livingston, New Jersey) er en amerikansk friidrettsutøver, spesialist på 800 meter. I det amerikanske mesterskapet på 800 meter i år 2000 vant hun foran svigerinnen Jearl Miles-Clark og søsteren Joetta Clark-Diggs. I OL 2000 endte hun på 7.-plass. Den beste plasseringen fra et VM er en åttendeplass fra Helsingfors i 2005.

## Meritter
* Tre ganger amerikansk mester på 800 meter (2000, 2005, 2006);
* To ganger amerikansk mester på 800 meter innendørs  (2000 og 2005)

## Personlige rekorder
* 800 meter – 1.57,99 
* 1500 meter – 4.16,04
* Hazel Clark gitt offentlig advarsel etter bruk av pseudoefedrin http://query.nytimes.com/gst/fullpage.html?res=9403E4DA173BF93BA35756C0A9679C8B63

## Referanser


## Eksterne lenker
*